b"\n_START_ARTICLE_\nMare de D\xc3\xa9u de la Soledat de Selvanera\n_START_SECTION_\nDescripci\xc3\xb3\n_START_PARAGRAPH_\nErmita de planta rectangular d'una sola nau sense absis. La fa\xc3\xa7ana principal presenta una coberta a dues aig\xc3\xbces i un campanar de cadireta d'un sol ull semicircular. S'accedeix a l'interior a trav\xc3\xa9s d'una portada d'arc escarser emmarcada per una motllura de pedra for\xc3\xa7a considerable._NEWLINE_A l'interior s'observa una volta semicircular amb una cornisa esgraonada que ressegueix tot el perfil interior de l'edifici i un presbiteri lleugerament elevat per un esgra\xc3\xb3. L'interior d'aquesta ermita, fins i tot la volta, es troba pintat de color ocre, a excepci\xc3\xb3 d'una franja d'un metre i mig que arrenca des de terra, que est\xc3\xa0 pintada de color salm\xc3\xb3. A la part de l'altar hi ha tres forn\xc3\xadcules que s'obren al mur, la central, m\xc3\xa9s gran i coronada per una petxina i les dues laterals, que alberguen la figura de dos sants. L'\xc3\xbanica font de llum que il\xc2\xb7luminen l'interior de l'ermita \xc3\xa9s una petita rosassa que hi ha damunt de la portada d'acc\xc3\xa9s._NEWLINE_A l'exterior s'observa el parament dels murs amb filades de carreus irregulars de pedra i dos grans contraforts als murs de ponent i tramuntana."